Netwerk globali u skambju ta 'dejta fuq l-Ewropa Il-MPE jridu jsawru r-regoli tal-UE dwar il-qsim ta 'dejta mhux personali biex jagħtu spinta lill-innovazzjoni u l-ekonomija filwaqt li jipproteġu l-privatezza. Id-data tinsab fil-qalba tat-trasformazzjoni diġitali tal-UE li qed taffettwa l-aspetti kollha tas-soċjetà u tal-ekonomija. Hija meħtieġa għall-iżvilupp tal- intelliġenza artifiċjali, li hija prijorità tal-UE , u tippreżenta opportunitajiet kbar għall-innovazzjoni, l-irkupru wara l-kriżi tal-COVID-19 u t-tkabbir, pereżempju fit-teknoloġiji ekoloġiċi u tas-saħħa. Aqra aktar dwar l-opportunitajiet u l-isfidi tal-Big Data . Bi tweġiba għall- Istrateġija Ewropea għad-data tal-Kummissjoni, il-Kumitat ITRE appella għal leġiżlazzjoni ċċentrata fuq il-bniedem, ibbażata fuq il-valuri Ewropej tal-privatezza u tat-trasparenza, li se tippermetti lill-kumpaniji u liċ-ċittadini Ewropej jibbenefikaw mill-potenzjal tad-data industrijali u pubblika fl-UE f'rapport adottat fl-24 ta' Frar 2021. Il-benefiċċji ta' ekonomija mmexxija mid-data tal-UE Il-Membri tal-PE nnutaw li l-kriżi enfasizzat il-ħtieġa għal leġiżlazzjoni effiċjenti dwar id-data li se tappoġġa r-riċerka u l-innovazzjoni. Fl-UE diġà jeżistu kwantitajiet kbar ta' data ta' kwalità, b'mod partikolari dik mhux personali - industrijali, pubblika u kummerċjali - u l-potenzjal sħiħ tagħhom għad irid jiġi esplorat. Fis-snin li ġejjin, se tiġi ġġenerata ħafna aktar data. Il-Membri tal-PE jipprevedu li l-leġiżlazzjoni dwar id-data se tgħin biex jiġi sfruttat dan il-potenzjal u twassal biex id-data tkun disponibbli għall-kumpaniji Ewropej, inklużi l-SMEs, u r-riċerkaturi. L-iffaċilitar tal-fluss tad-data bejn is-setturi u l-pajjiżi se jgħin lin-negozji Ewropej ta' kull daqs biex jinnovaw u jirnexxu fl-UE u globalment, u se jgħin biex l-UE tiġi stabbilita bħala mexxejja fl-ekonomija mmexxija mid-data. Il-Kummissjoni tipprevedi li l-ekonomija mmexxija mid-data fl-UE tista' tikber għal EUR 829 biljun fl-2025 minn EUR 301 biljun fl-2018, bl-għadd ta' professjonisti tad-data jiżdied minn 5.7 miljuni għal 10.9 miljuni. Il-kompetituri globali tal-Ewropa, bħall-Istati Uniti u ċ-Ċina, qed jinnovaw malajr u japplikaw il-modi tagħhom ta' aċċess u ta' użu tad-data. Biex issir mexxejja fl-ekonomija mmexxija mid-data, l-UE għandha ssib mod Ewropew kif tisfrutta l-potenzjal u tistabbilixxi standards. Regoli għall-protezzjoni tal-privatezza, tat-trasparenza u tad-drittijiet fundamentali Il-Membri tal-PE qalu li r-regoli għandhom ikunu bbażati fuq il-valuri tal-UE tal-privatezza, tat-trasparenza u tar-rispett għad-drittijiet fundamentali. Il-kondiviżjoni libera tad-data trid tkun limitata għal data mhux personali jew għal data anonimizzata b'mod irriversibbli. L-individwi jrid ikollhom kontroll totali tad-data tagħhom u jkunu protetti mir-regoli tal-UE dwar il-protezzjoni tad-data, b'mod partikolari l-GDPR. Il-Membri tal-PE talbu lill-Kummissjoni u lill-Istati Membri biex jaħdmu ma' pajjiżi oħra fuq standards globali li se jippromwovu l-valuri u l-prinċipji tal-UE filwaqt li jiżguraw li s-suq tal-Unjoni jibqa' kompetittiv. Spazji Ewropej tad-Data u infrastruttura tal-Big Data Filwaqt li talbu li l-fluss liberu tad-data jkun il-prinċipju gwida, il-Membri tal-PE ħeġġew lill-Kummissjoni u lill-Istati Membri jibnu spazji settorjali tad-data li jippermettu l-kondiviżjoni tad-data filwaqt li jsegwu linji gwida, rekwiżiti legali u protokolli komuni. Fid-dawl tal-pandemija, il-Membri tal-PE nnutaw li għandha tingħata attenzjoni speċjali lill-Ispazju Komuni Ewropew tad-Data dwar is-Saħħa. Peress li s-suċċess tal-istrateġija tad-data jiddependi ħafna fuq l-infrastruttura tat-teknoloġija tal-informazzjoni u tal-komunikazzjoni, il-Membri tal-PE talbu li jitħaffu l-iżviluppi teknoloġiċi fl-UE bħat-teknoloġija taċ-ċibersigurtà, il-fibri ottiċi, il-5G, is-6G, u laqgħu l-proposti biex jitmexxa 'l quddiem ir-rwol tal-Ewropa fis-superkompjuter u l-kompjuter kwantistiku. Huma wissew li d-distakk diġitali bejn ir-reġjuni għandu jiġi indirizzat biex jiġu żgurati possibbiltajiet indaqs, speċjalment fid-dawl tal-irkupru wara l-covid. L-impronta ambjentali tal-Big Data Filwaqt li d-data għandha l-potenzjal li tappoġġa t-teknoloġiji ekoloġiċi kif ukoll l- għan tal-UE li ssir newtrali għall-klima sal-2050 , is-settur diġitali huwa responsabbli għal aktar minn 2% tal-emissjonijiet globali ta' gassijiet b'effett ta' serra. Il-Membri tal-PE qalu li hi u tikber, trid tiffoka fuq it-tnaqqis tal-impronta tal-karbonju u t-tnaqqis tal-iskart elettroniku tagħha. Leġiżlazzjoni tal-UE dwar il-kondiviżjoni tad-data Il-Kummissjoni ppreżentat strateġija Ewropea għad-data fi Frar 2020. L-istrateġija u l-White Paper dwar l-Intelliġenza Artifiċjali huma l-ewwel pilastri tal-istrateġija diġitali tal-Kummissjoni. Aqra aktar dwar l-opportunitajiet tal-IA u dak li jrid il-Parlament . Il-Kumitat ITRE jistenna li r-rapport se jitqies fl-Att il-ġdid dwar id-Data li l-Kummissjoni se tippreżenta fit-tieni nofs tal-2021. Il-Parlament qed jaħdem ukoll fuq rapport dwar l- Att dwar il-Governanza tad-Data li l-Kummissjoni ppreżentat f'Diċembru 2020 bħala parti mill-istrateġija għad-data. Huwa għandu l-għan li jżid id-disponibbiltà tad-data u jsaħħaħ il-fiduċja fil-kondiviżjoni tad-data u fl-intermedjarji. Il-Parlament se jivvota fuq ir-rapport tal-Kumitat ITRE fis-sessjoni plenarja ta' Marzu. Strateġija Ewropea għad-data Rapport ITRE (Osservatorju Leġiżlattiv) Komunikazzjoni tal-KE Tren Leġiżlattiv Governanza Ewropea tad-data (Att dwar il-Governanza tad-Data) Rapport ITRE (Osservatorju Leġiżlattiv) Tren Leġiżlattiv Proposta tal-KE Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF